C 3/2

Paziņojums par uzaicinājumu iesniegt piedāvājumus par kalnrūpniecības ogļūdeņražu ieguves vietas piešķiršanu

(2019/C 3/02)

Bratislavas apgabala kalnrūpniecības iestāde saskaņā ar Likuma Nr. 44/1988 Zb. par minerālu resursu aizsardzību un izmantošanu (Likums par kalnrūpniecību), ar grozījumiem, 27.a panta 1. punktu paziņo, ka Slovākijas Republika ar Bratislavas apgabala kalnrūpniecības iestādes kā kompetentās iestādes starpniecību aicina iesniegt piedāvājumus par dabasgāzes iegulas izmantošanai paredzētas ieguves vietas piešķiršanu (Slovākijas Republikas īpašumā esoša iegula), atsaucoties uz Eiropas Parlamenta un Padomes 1994. gada 30. maija Direktīvas 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1) 3. panta 2. punkta a) apakšpunktu,:

Špačince (iegula Nr. 13)

Ieguves vietas nosaukums / reģistrācijas numurs : Špačince/098/A Ieguves vietas laukums m2 : 322 923,89 Minerāla veids : dabasgāze Ģeoloģiskās rezerves apjoms : 10 000 000 m3 potenciāli izmantojamā kategorijā Kadastra zona (IČUTJ – identifikācijas numurs) : Špačince/861 049/A Apgabals / apgabala kods : Trnava/207 Rūpniecības vietas statuss : Iegula izmantota līdz 1996. gadam. Pēc tam iegulas izmantošana nav turpināta.

Špačince ieguves vietas robežpunktu koordinātas:

Ieguves vietas robežpunktu koordinātas Ģeogrāfiskais garums Ģeogrāfiskais platums I 17,62747682 48,42965402 II 17,62520611 48,43127419 III 17,62404136 48,43947535 IV 17,62728349 48,43967919 V 17,63029415 48,43159405

Ģeogrāfiskās koordinātas norādītas decimālgrādos, un izmantotā ģeodēzijas koordinātu sistēma ir WGS-84.

Pamatdati

Atļaujas veids – ekskluzīvas tiesības izmantot iegulu un rīkoties ar iegūtajiem minerāliem (šīs tiesības attīstītājs var izmantot tikai pēc tam, kad ir saņēmis likumīgu atļauju no apgabala kalnrūpniecības iestādes).

Adrese, uz kuru jāsūta pieteikumi par ieguves vietas piešķiršanu, un datums, līdz kuram jāsaņem piedāvājumi piešķirt ieguves vietu:

Obvodný banský úrad v Bratislave Mierová 19 821 05 Bratislava SLOVENSKO/SLOVAKIA

Piedāvājumiem jābūt saņemtiem 90 dienu laikā no šā paziņojuma publicēšanas dienas Eiropas Savienības Oficiālajā Vēstnesī.

Noteikumi dalībai atlases procedūrā

Juridiska vai fiziska persona, kas iesniedz piedāvājumu par ieguves vietas piešķiršanu, sniedz pierādījumus par derīgu izrakteņu ieguves licenci vai līdzīgu atļauju, kuru izsniegusi Eiropas Ekonomikas kopienas dibināšanas līguma valsts un kura attiecas uz darbībām, kas tiks veiktas ieguves vietā, uz kuru attiecas piedāvājums, un piedāvājumam pievieno atkritumu apsaimniekošanas plānu un ziņojumu par ieguves darbību līdz šim.

Noteikumi, saskaņā ar kuriem var saņemt dokumentu kopijas attiecībā uz aizsargātas iegulas statusa piešķiršanu un ieguves vietas piešķiršanu

Apgabala kalnrūpniecības iestādē Bratislavā Merová 19, 821 05 Bratislava, Slovakia, var iepazīties ar kartēm, kur norādītas minētās ieguves vietas robežas, un saņemt aizsargātās iegulas zonas noteikšanas un ieguves vietas piešķiršanas līguma kopiju.

Prasības par informāciju, kas jāietver piedāvājumā par ieguves vietas piešķiršanu

Dati par ieguves vietu un par ekskluzīvajām atradnēm, piedāvātā ieguves metode un attīstības, sagatavošanas, pārveidošanas un uzlabošanas metodes, attīstības, sagatavošanas un ieguves darbu provizoriskie termiņi, pasākumi, lai mazinātu ieguves rajonā veikto darbību ietekmi uz vidi, piedāvājumu iesniegušās personas finansiālās iespējas; piedāvājumu iesniegušās personas tehniskās iespējas; informācija par interešu konfliktu risināšanu un aplēses par valstij gaidāmo ieguvumu no derīgo izrakteņu atradņu izmantošanas, kas rodas no gaidāmās tirdzniecības ar derīgajiem izrakteņiem, kuri iegūti no ekskluzīvajām atradnēm ieguves rajonā, uz ko attiecas piedāvājums.

Piedāvājumu vērtēšanas kritēriji

Piedāvājumu vērtēšanas komisija izskatīs piedāvājumus par ieguves vietas piešķiršanu, lai izvērtētu to atbilstību prasībām, kas noteiktas dalībai atlases procedūrā, ekskluzīvo ieguves metodi, tostarp atkritumu poligonu, izgāztuvju, tukšo iežu dīķu un citu uzglabāšanas vietu atrašanās vietu, interešu konfliktu atrisināšanu un prasību izpildi attiecībā uz piedāvājumu par saturu ieguves vietas piešķiršanai. Visi kritēriji ir vienlīdz svarīgi.

Atļaujas piešķiršanas termiņš

Ja piedāvājums tiek pieņemts, tad atļauja derīgo izrakteņu ieguvei tiek izdota divu mēnešu laikā pēc piedāvājuma iesniegšanas.

Piedāvājums par ieguves vietas piešķiršanu var iesniegt personīgi vai nosūtīt uz Apgabala kalnrūpniecības iestādi Bratislavā, Merová 19, 821 05 Bratislava, Slovakia, aizlīmētā aploksnē ar norādi “Návrh do výberového konania” (Piedāvājumu atlases procedūrai), skaidri norādot, kura juridiskā persona iesniedz piedāvājumu. Piedāvājumam jāpievieno deklarācija, ka piedāvājumu iesniegusī juridiskā persona piekrīt šā paziņojuma noteikumiem. Piedāvājuma iesniegšanas datums ir datums, kad piedāvājums iesniegts personīgi vai nosūtīts pa pastu.

Apgabala kalnrūpniecības birojs Bratislavā ir kompetentā iestāde, kas izsniedz atļaujas minerālu ieguvei iepriekš minētajā ieguves vietā. Kritēriji, nosacījumi un prasības, kas minēti direktīvas 5. panta 1. un 2. punktā un 6. panta 2. punktā, ir noteikti Slovākijas Valsts padomes Likumā Nr. 51/1988 par kalnrūpniecību, sprāgstvielām un valsts kalnrūpniecības pārvaldi, ar grozījumiem.

Sīkāku informāciju var saņemt pa tālruni +421 253417306 vai pa e-pastu: obuba@obuba.sk.

(1) OV L 164, 30.6.1994., 3. lpp.